Mostră de ipocrizie britanică. De la "Ne invadează românii", la "Românii vin să ne salveze".
Primul avion cu români care vor lucra în agricultură a aterizat la Londra. După ce s-au plâns de valul de imigranți, tabloidele britanice scriu acum că "Românii vin să ne salveze". Tabloide precum Daily Mail și The SUN au fost ironizate pentru schimbarea de ton în privința muncitorilor din România.
Se pare că pandemia de coronavirus le-a provocat amnezie tabloidelor britanice, care au trecut de la "Vin românii, ne fură job-urile și o să trăiască la noi din ajutor social!", la "Suntem salvați! Vin românii să ne culeagă fructele și legumele care altfel ar putrezi pe câmp!".Un avion cu 150 de muncitori români care vor lucra în agricultură a aterizat azi la Londra. Vor urma și alte zboruri la fel. Pentru că fermele și livezile din Regat au o mare problemă – britanicii nu se coboară atât de jos, la propriu, încât să strângă recolta.Iar taboidele din Marea Britanie au fost acuzate de ipocrizie pentru schimbarea de ton în privința românilor – în vizor sunt The SUN și Daily Mail. Rămâne să vedem cine îi va salva pe britanici după ce Brexitul va fi complet realizat.Sursa foto: Captura Daily Mail.